钦定古今图书集成/明伦汇编/闺媛典/第066卷 > 杨廉妻张氏
## 钦定古今图书集成/明伦汇编/闺媛典/第066卷 > 杨廉妻张氏

按《鹤庆府志》：“张氏，御史宗戴女孙，适郡庠生杨廉。性
端庄，读书善谈论，事舅姑至孝，事夫举案如宾。丁亥，
流贼将至鹤庆，廉挈家往丽江避之。贼破丽江，廉举
家被执，欲污，氏绐之曰：‘阖家尽为君有，我一身敢自
爱乎？但今方入月，体正不洁，姑宽一二日，当即如命’。”
贼信为实，许之。至夜，遂自缢死。贼义之，释其家。